മൊഹമ്മദ് കൈഫ്

മൊഹമ്മദ് കൈഫ് ()  (ജനനം: 1980 ഡിസംബർ 1) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഇന്ത്യൻ ടീം ജേതാക്കളായ 2000ൽ നടന്ന അണ്ടർ-19 ലോകകപ്പിൽ ഇന്ത്യയെ അദ്ദേഹമാണ് നയിച്ചത്. ആ ടൂർണമെന്റോടെ അദ്ദേഹം ശ്രദ്ധിക്കപ്പെടുകയും ഇന്ത്യൻ സീനിയർ ടീമിൽ ഇടംനേടുകയും ചെയ്തു. ആക്രമിച്ചുകളിക്കാനും, പ്രതിരോധിച്ചുകളിക്കാനും പ്രാവീണ്യമുള്ള അദ്ദേഹം അക്കാലത്ത് ഇന്ത്യൻ ടീമിലെ ഏറ്റവും മികച്ച ഫീൽഡർമാരിൽ ഒരാളായിരുന്നു. ഫീൽഡിൽ, യുവരാജ് സിങ്-മൊഹമ്മദ് കൈഫ് ദ്വയങ്ങളായിരുന്നു അക്കാലത്ത് ഇന്ത്യയുടെ ഏറ്റവും മികച്ച കവർ ഫീൽഡർമാർ. ബംഗ്ലദേശ് പ്രീമിയർ ലീഗ് ടീമായ ഡുറോന്റോ രാജ്സാഹി ക്ലബ് അദ്ദേഹത്തെ $350,000ന് ലേലത്തിലെടുത്തു.

സ്വകാര്യ ജീവിതം
1980 ഡിസംബർ 1ന്  ഉത്തർപ്രദേശിലെ അലഹബാദിലാണ് കൈഫ് ജനിച്ചത്. അദ്ദേഹത്തിന്റെ പിതാവായ മൊഹമ്മദ് താരിഫ് റെയിൽവേസ്, ഉത്തർപ്രദേശ് എന്നീ ടീമുകൾക്കുവേണ്ടി കളിച്ചിട്ടുണ്ട്.. കൈഫിന്റെ സഹോദരനായ മൊഹമ്മദ് സൈഫ് മദ്ധ്യപ്രദേശ്, ഉത്തർപ്രദേശ് ടീമുകൾക്കുവേണ്ടി കളിച്ചിട്ടുണ്ട്.  നോയിഡ സ്വദേശിയായ പൂജ എന്ന മാധ്യമപ്രവർത്തകയെ 2011 മാർച്ചിൽ അദ്ദേഹം വിവാഹം കഴിച്ചു. 

പ്രധാന ടീമുകൾ
താഴെപറയുന്ന പ്രധാന ടീമുകൾക്കുവേണ്ടി കൈഫ് കളിച്ചിട്ടുണ്ട്:
 ഇന്ത്യ
 ഡെർബിഷൈർ,
 ഗ്ലൗസെസ്റ്റ്ർഷൈർ
 ഇന്ത്യ റെഡ്
 ഉത്തർപ്രദേശ്
 ലീസെസ്റ്റ്ർഷൈർ
 രാജസ്ഥാൻ ക്രിക്കറ്റ് അസോസിയേഷൻ പ്രസിഡന്റ്സ് XI
 രാജസ്ഥാൻ റോയൽസ്
 കിങ്സ് XI പഞ്ചാബ്
 റോയൽ ചലഞ്ചേഴ്സ് ബാംഗ്ലൂർ

അന്താരാഷ്ട്ര ക്രിക്കറ്റ് ശതകങ്ങൾ

ടെസ്റ്റ് ശതകങ്ങൾ
മൊഹമ്മദ് കൈഫിന്റെ ടെസ്റ്റ് ശതകങ്ങൾക്രമ നം. Score 4s 6s എതിരാളി വേദി തീയതി മത്സരഫലം 1  148*  12  0    സെന്റ് ലൂസിയ  10 ജൂൺ 2006  സമനില

ഏകദിന ശതകങ്ങൾ
മൊഹമ്മദ് കൈഫിന്റെ ഏകദിന ശതകങ്ങൾക്രമ നം. സ്കോർ 4s 6s എതിരാളി വേദി തീയതി മത്സരഫലം 1  111*  8  1    ആർ. പ്രേമദാസ സ്റ്റേഡിയം, കൊളംബോ  14 സെപ്റ്റംബർ 2002  ഇന്ത്യ 14 റൺസിന് വിജയിച്ചു 2  102*  11  0    ഹരാരെ സ്പോർട്ട്സ് ക്ലബ്, ഹരാരെ  2 സെപ്റ്റംബർ 2005  ഇന്ത്യ 6 വിക്കറ്റിന് വിജയിച്ചു 

ശതകങ്ങളുടെ പട്ടിക എതിരാളികളുടെ അടിസ്ഥാനത്തിൽ
 ക്രമ നം.  ടീം  ടെസ്റ്റ്  ഏകദിനം  ആകെ 1    1  0  1 2    0  1  1 3    0  1  1ആകെ  1  2  3

അവലംബം

പുറത്തേക്കുള്ള കണ്ണികൾ
 മൊഹമ്മദ് കൈഫിന്റെ വിവാഹം 
 മൊഹമ്മദ് കൈഫ്–പ്രോഫൈൽ- ക്രിക്ക്ബസിൽനിന്ന്
മൊഹമ്മദ് കൈഫ്–പ്രോഫൈൽ- ക്രിക്കിൻഫോയിൽനിന്ന് 

വർഗ്ഗം:1980-ൽ ജനിച്ചവർ

വർഗ്ഗം:ഡിസംബർ 1-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ